Document ID: 32009D0759

ODLOČBA KOMISIJE
z dne 15. oktobra 2009
o spremembi Odločbe 2008/155/ES glede obdobja njene uporabe in nekaterih skupin za zbiranje in skupin za proizvodnjo zarodkov v Avstraliji, Kanadi, Novi Zelandiji in Združenih državah Amerike
(notificirano pod dokumentarno številko C(2009) 7730)
(Besedilo velja za EGP)
(2009/759/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Direktive Sveta 89/556/EGS z dne 25. septembra 1989 o pogojih za zdravstveno varstvo živali, ki urejajo trgovanje znotraj Skupnosti in uvoz iz tretjih držav za zarodke domačih živali vrste goveda (1), in zlasti člena 8(1) Direktive,
ob upoštevanju naslednjega:
(1)
Odločba Komisije 2008/155/ES z dne 14. februarja 2008 o uvedbi seznama skupin za zbiranje in skupin za proizvodnjo govejih zarodkov v tretjih državah, odobrenih za uvoz govejih zarodkov v Skupnost (2), določa, da lahko države članice dovolijo uvoz zarodkov domačega goveda iz tretjih držav samo, če so jih zbrale, pripravile in skladiščile skupine za zbiranje in skupine za proizvodnjo zarodkov s seznamov v Prilogi k navedeni odločbi.
(2)
Člen 8 Direktive 89/556/EGS je bil spremenjen s členom 6(2) Direktive Sveta 2008/73/ES z dne 15. julija 2008 o poenostavitvi postopkov za oblikovanje seznamov in objavljanje informacij na veterinarskem in zootehniškem področju ter o spremembi direktiv 64/432/EGS, 77/504/EGS, 88/407/EGS, 88/661/EGS, 89/361/EGS, 89/556/EGS, 90/426/EGS, 90/427/EGS, 90/428/EGS, 90/429/EGS, 90/539/EGS, 91/68/EGS, 92/35/EGS, 91/496/EGS, 92/65/EGS, 92/66/EGS, 92/119/EGS, 94/28/ES, 2000/75/ES, Odločbe 2000/258/ES ter direktiv 2001/89/ES, 2002/60/ES in 2005/94/ES (3). Na podlagi navedene spremembe, ki se uporablja od 1. januarja 2010, seznam skupin za zbiranje in skupin za proizvodnjo govejih zarodkov ne bo več določen z Odločbo Komisije. Odločba 2008/155/ES se mora uporabljati do 31. decembra 2009.
(3)
Avstralija, Kanada, Nova Zelandija in Združene države Amerike so zahtevale, da se za navedene države na navedenem seznamu spremeni vnose v zvezi z nekaterimi skupinami za zbiranje in proizvodnjo zarodkov. Avstralija, Kanada, Nova Zelandija in Združene države Amerike so predložile jamstva glede skladnosti z ustreznimi pravili iz Direktive 89/556/EGS, zadevne skupine za zbiranje in proizvodnjo zarodkov pa je za izvoz v Skupnost uradno odobrila veterinarska služba navedenih tretjih držav.
(4)
Odločbo 2008/155/ES je zato treba ustrezno spremeniti.
(5)
Ukrepi, predvideni s to odločbo, so v skladu z mnenjem Stalnega odbora za prehranjevalno verigo in zdravje živali -
SPREJELA NASLEDNJO ODLOČBO:
Člen 1
Odločba 2008/155/ES se spremeni:
1.
vstavi se naslednji člen:
„Člen 2a
Ta odločba se uporablja do 31. decembra 2009.“;
2.
Priloga se nadomesti v skladu s Prilogo k tej odločbi.
Člen 2
Ta odločba je naslovljena na države članice.
V Bruslju, 15. oktobra 2009

Labels: 16
5
7
3
0
6